**Հրդեհ Բաթումի Leogrand Hotel & Casino հյուրանոց**, հրդեհ Վրաստանի Բաթում քաղաքի «Leogrand Hotel & Casino» հյուրանոցում, որը տեղի է ունեցել 2017 թվականի նոյեմբերի 24-ից 25-ը։ Հրդեհի պատճառով զոհվել է 11 մարդ։

Պատահար
-------

Հրդեհը 22-հարկանի հինգ աստղանոց հյուրանոցում բռնկվել է տեղի ժամանակով 20:00-ին։ Դեպքի վայրում աշխատել են մոտ տասներեք հրշեջ մեքենաներ և 100 հրշեջներ։ Ընդհանուր առմամբ, տարհանվել է մոտ 100 մարդ։ Հրդեհի պատճառով զոհվել է 11 մարդ, որոնցից 10-ը եղել են Վրաստանի, իսկ 1-ը՝ Իրանի քաղաքացիներին։ Բոլորն էլ շնչահեղձ են եղել ծխի պատճառով։ Զոհերից ութը հայտնաբերվել են վերելակի մեջ արգելափակված, մեկը՝ լողավազանում, իսկ երկուսը՝ հյուրանոցի մարզասրահում։ 21 մարդ հոսպիտալացվել է։ Այդ օրերին հյուրանոցում անցկացվելու էր «Միսս Վրաստան» գեղեցկության մրցույթը։ 20 մասնակիցներից և ոչ մեկը չի տուժել։

Հետաքննություն
--------------

Վրաստանի վարչապետ Գիորգի Կվիրիկաշվիլին կոչ է արել պարզել և պատժել բոլոր նրանց, որոնք պատասխանատու են հրդեհի համար։ Ներքին գործերի նախարար Գեորգի Գախարիան պաշտպանել է վարչապետի հրդեհային անվտանգության նորմերի խախտման փաստով հետաքննություն անցկացնելու կոչերը։

Ոստիկանությունը հայտարարել է, որ սկսել է հետաքննություն հյուրանոցում հրդեհային անվտանգության կանոնների պահպանման հարցով։ 2018 թվականին Վրաստաբւ գլխավոր դատախազությունը ձերբակալման օրդեր է տվել հյուրանոցի տեխնիկական մենեջեր հանդիսացող Թուրքիայի մի քաղաքացու և տեխնիկական ապահովման թիմի համակարգող Վրաստանի մի քաղաքացու նկատմամբ։ Հետաքննիչները պարզել են, որ տեխնիկական կրիչների սենյակում գտնվող հրավտանգ նյութերը նպաստել են հրդեհի տարածմանն ու թանձր ծխի առաջացմանը։ Հյուրանոցը չի ունեցել նաև հրդեհաշիջման ավտոմատ համակարգ։ Կալանավորված երկու անձինք, որոնցից մեկը Թուրքիայի, մյուսը՝ Վրաստանի քաղաքացիներ էին Բաթումի քաղաքային դատարանի կողմից դատապարտվել են, համապատասխանաբար, հինգ տարի վեց ամիս և երկու տարի ազատազրկման։

Պատահարից հետո հյուրանոցը ենթարկվել է ռեբրենդինգի։ Այժմ այնտեղ գործում է «Welmond» հյուրանոցը։

Ծանոթագրություններ
------------------

1. ↑  France-Presse, Agence (2017 թ․ նոյեմբերի 25). «Twelve dead in Georgia hotel fire, say officials». *the Guardian* (անգլերեն). Վերցված է 2018 թ․ օգոստոսի 29-ին.
2. 1 2  «Georgian Leader Vows Punishment Over Hotel Fire That Killed 11». *RadioFreeEurope/RadioLiberty* (անգլերեն). Վերցված է 2018 թ․ օգոստոսի 29-ին.
3. ↑  (www.dw.com), Deutsche Welle. «Georgia beauty pageant hotel torn apart by deadly fire | DW | 25.11.2017». *DW.COM* (անգլերեն). Վերցված է 2018 թ․ օգոստոսի 29-ին.
4. ↑  Editorial, Reuters. «Fire in hotel on Georgia's Black Sea coast kills 11». *U.S.* (ամերիկյան անգլերեն). Վերցված է 2018 թ․ օգոստոսի 29-ին. `{{cite news}}`: `|first=` has generic name (օգնություն)
5. ↑  «Fire in Batumi Hotel Leaves Eleven Dead». *Civil Georgia*. 2017 թ․ նոյեմբերի 25. Վերցված է 2017 թ․ դեկտեմբերի 15-ին.
6. ↑  «Georgia fire: Black Sea resort hotel blaze leaves 11 dead». BBC News. 2017 թ․ նոյեմբերի 25. Վերցված է 2017 թ․ դեկտեմբերի 15-ին.
7. 1 2  «Fire at Batumi Leogrand Hotel caused by violation of fire-safety standards, investigation reveals». *Agenda.ge* (ամերիկյան անգլերեն). Վերցված է 2018 թ․ օգոստոսի 29-ին.
8. 1 2  «Two convicted in Batumi Leogrand Hotel fire case». *Agenda.ge*. 2018 թ․ դեկտեմբերի 22. Վերցված է 2019 թ․ հունվարի 6-ին.